ddrg/super_eurlex huggingface dataset:
MT Il-Ġurnal Uffiċjali tal-Unjoni Ewropea C 252/27

Sentenza tal-Qorti Ġenerali tal-11 ta’ Lulju 2013 — Spira vs Il-Kummissjoni

(Kawżi magħquda T-108/07 u T-354/08) (1)

(Kompetizzjoni - Akkordji u abbuż minn pożizzjoni dominanti - Suq ta’ djamanti mhux maħduma - Sistema ta’ distribuzzjoni SOC - Deċiżjoni ta’ ċaħda ta’ lment - Nuqqas ta’ interess komunitarju - Drittijiet proċedurali ta’ persuna li tilmenta - Aċċess għad-dokumenti - Obbligi fir-rigward ta’ investigazzjoni ta’ lment - Effetti ta’ esklużjoni mis-suq - Żball manifest ta’ evalwazzjoni)

2013/C 252/42

Lingwa tal-kawża: l-Ingliż

Partijiet

Rikorrenti: Diamanthandel A. Spira BVBA (Antwerpen, il-Belġju) (rappreżentanti: Y. van Gerven, F. Louis, A. Vallery u J. Bourgeois, avukati)

Konvenuta: Il-Kummissjoni Ewropea (rappreżentanti: inizjalment F. Castillo de la Torre, R. Sauer u J. Bourke, sussegwentement F. Castillo de la Torre u R. Sauer, aġenti, assistiti, fil-Kawża T-108/07, inizjalment minn S. Drakakakis, avukat, u minn T. Soames, solicitor, sussegwentement T. Soames u, fil-Kawża T-354/08, minn T. Soames)

Partijiet intervenjenti insostenn tal-konvenuti: De Beers (Lussemburgu, il-Lussemburgu); u De Beers UK Ltd, magħrufa preċedentement bħala The Diamond Trading Co. Ltd (Londra, ir-Renju Unit) (rappreżentanti: inizjalment minn W. Allan, S. Horwitz, solicitors, u J. Ysewyn, avukat, sussegwentement W. Allan, J. Ysewyn u N. Gràcia Malfeito, solicitor, u finalment N. Gràcia Malfeito, B. van de Walle de Ghelcke, J. Marchandise, avukati, u P. Riedel, solicitor)

Suġġett

Talbiet għall-annullament tad-deċiżjonijiet tal-Kummissjoni tas-26 ta’ Jannar 2007 (Kawża COMP/38.826/B-2 — Spira/De Beers/DTC Supplier of Choice) u tal-5 ta’ Ġunju 2008 (Kawża COMP/38.826/E-2 — De Beers/DTC Supplier of Choice) li jiċħdu l-ilment imressaq mir-rikorrenti kontra l-intervenjenti għall-ksur tal-Artikoli 81 KE u 82 KE dwar is-suq ta’ djamanti mhux maħduma, li jirriżultaw mill-implementazzjoni mill-intervenjenti tal-ftehim ta’ distribuzzjoni magħrufa bl-isem ta’ “Supplier of Choice” (SOC).

Dispożittiv

(1) Ir-rikorsi huma miċħuda.

(2) Diamanthandel A. Spira BVBA għandha tbati l-ispejjeż tagħha stess kif ukoll l-ispejjeż sostnuti mill-Kummissjoni Ewropea.

(3) De Beers u De Beers UK Ltd għandhom ibatu l-ispejjeż tagħhom stess.

(1) ĠU C 129, 9.6.2007.
MT Il-Ġurnal Uffiċjali tal-Unjoni Ewropea C 24/50

Sentenza tal-Qorti tal-Prim’Istanza tad-9 ta’ Diċembru 2009 — Earle Beauty vs UASI (SUPERSKIN)

(Kawża T-486/08) (1)

(“Trade mark Komunitarja - Applikazjoni għat-trade mark verbali Komunitarja SUPERSKIN - Raġuni assoluta ta’ rifjut - Karattru deskrittiv - Artikolu 7(1)(ċ) tar-Regolament (KE) Nru 40/94 (li sar Artikolu 7(1)(ċ) tar-Regolament (KE) Nru 207/2009)”)

2010/C 24/88

Lingwa tal-kawża: L-Ingliż

Partijiet

Rikorrenti: Liz Earle Beauty Co. Ltd (Ryde, Isle of Wight, ir-Renju Unit) (rappreżentant: M. Cover, solicitor)

Konvenut: L-Uffiċċju għall-Armonizzazzjoni fis-Suq Intern (Trade marks u Disinni) (rappreżentant: D. Botis, aġent)

Suġġett

Rikors kontra d-deċiżjoni tar-Raba’ Bord tal-Appell tal-UASI tal-15 ta’ Settembru 2008 (Każ R 1656/2007-4, dwar ir-reġistrazzjoni tas-sinjal verbali SUPERSKIN bħala trade mark Komunitarja.

Dispożittiv

(1) Id-Deċiżjoni tar-Raba’ Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni) (UASI) tal-15 ta’ Settembru 2008 (Każ R 1656/2007-4) hija annullata, f’dak li jikkonċerna l-fwejjaħ, il-preparazzjonijiet għall-kura tad-dwiefer u tax-xagħar, il-prodotti kontra t-traspirazzjoni, id-deodoranti, it-toothpaste, iż-żebgħa għax-xagħar, l-isprej għax-xagħar, il-preparazzjonijiet għall-kura tal-għajnejn, iż-żebgħa għad-dwiefer u d-dissolvent għaż-żebgħa tad-dwiefer u d-dwiefer foloz, li jaqgħu taħt il-klassi 3, kif ukoll il-prodotti għall-kura tal-iġjene u t-trattamenti kożmetiċi għax-xagħar, li jaqgħu taħt il-klassi 44.

(2) Il-kumplament tar-rikors huwa miċħud.

(3) Liz Earle Beauty Co. Ltd għandha tħallas l-ispejjeż tagħha kif ukoll nofs l-ispejjeż tal-UASI. Dan tal-aħħar għandu jħallas in-nofs l-ieħor tal-ispejjeż tiegħu.

(1) ĠU C 6, 10.1.2009.
MT Il-Ġurnal Uffiċjali tal-Unjoni Ewropea C 134/32

Sentenza tal-Qorti Ġenerali tal-24 ta’ Marzu 2010 — 2nine vs UASI — Pacific Sunwear of California (nollie)

(Kawża T-364/08) (1)

(“Trade mark Komunitarja - Proċedimenti ta’ oppożizzjoni - Applikazzjoni għat-trade mark Komunitarja figurattiva nollie - Trade marks nazzjonali u internazzjonali verbali preċedenti NOLI - Raġuni relattiva għal rifjut - Nuqqas ta’ xebh bejn il-prodotti - Nuqqas ta’ probabbiltà ta’ konfużjoni - Artikolu 8(1)(b) tar-Regolament (KE) Nru 40/94 (li sar l-Artikolu 8(1)(b) tar-Regolament (KE) Nru 207/2009) - Artikolu 74(1) tar-Regolament Nru 40/94 (li sar l-Artikolu 76(1) tar-Regolament Nru 207/2009)”)

2010/C 134/53

Lingwa tal-kawża: l-Ingliż

Partijiet

Rikorrenti: 2nine Ltd (Londra, ir-Renju Unit) (rappreżentant: S. Palmer, solicitor)

Konvenut: L-Uffiċċju għall-Armonizzazzjoni fis-Suq Intern (Trade marks u Disinni) (UASI) (rappreżentant: D. Botis, aġent)

Parti oħra fil-proċedimenti quddiem il-Bord tal-Appell tal-UASI: Pacific Sunwear of California, Inc. (Anaheim, California, l-Istati Uniti)

Suġġett

Rikors ippreżentat kontra d-deċiżjoni tat-Tieni Bord tal-Appell tal-UASI tas-16 ta’ Ġunju 2008 (Każ R 1591/2007-2), dwar proċedimenti ta’ oppożizzjoni bejn 2nine Ltd u Pacific Sunwear of California, Inc.

Dispożittiv

(1) Ir-rikors huwa miċħud.

(2) 2nine Ltd hija kkundannata għall-ispejjeż tagħha, kif ukoll għal dawk sostnuti mill-Uffiċċju għall-Armonizzazzjoni fis-Suq Intern (Trade marks u Disinni) (UASI).

(1) ĠU C 272, 25.10.2008.
MT Il-Ġurnal Uffiċjali tal-Unjoni Ewropea C 134/31

Sentenza tal-Qorti Ġenerali tal-24 ta’ Marzu 2010 — 2nine vs UASI — Pacific Sunwear of California (nollie)

(Kawża T-363/08) (1)

(“Trade mark Komunitarja - Proċedimenti ta’ oppożizzjoni - Applikazzjoni għat-trade mark Komunitarja figurattiva nollie - Trade marks nazzjonali u internazzjonali verbali preċedenti NOLI - Raġuni relattiva għal rifjut - Nuqqas ta’ xebh tal-prodotti - Nuqqas ta’ probabbiltà ta’ konfużjoni - Artikolu 8(1)(b) tar-Regolament (KE) Nru 40/94 (li sar l-Artikolu 8(1)(b) tar-Regolament (KE) Nru 207/2009) - Artikolu 74(1) tar-Regolament Nru 40/94 (li sar l-Artikolu 76(1) tar-Regolament Nru 207/2009”)

2010/C 134/52

Lingwa tal-kawża: l-Ingliż

Partijiet

Rikorrenti: 2nine Ltd (Londra, ir-Renju Unit) (rappreżentant: S. Palmer, solicitor)

Konvenut: L-Uffiċċju għall-Armonizzazzjoni fis-Suq Intern (Trade marks u Disinni) (rappreżentanti: D. Botis, aġent)

Parti oħra fil-proċedimenti quddiem il-Bord tal-Appell tal-UASI: Pacific Sunwear of California, Inc. (Anaheim, California, l-Istati Uniti)

Suġġett

Rikors ippreżentat kontra d-deċiżjoni tat-Tieni Bord tal-Appell tal-UASI, tas-16 ta’ Ġunju 2008 (Każ R 1590/2007-2), dwar proċedimenti ta’ oppożizzjoni bejn 2nine Ltd u Pacific Sunwear of California, Inc.

Dispożittiv

(1) Ir-rikors huwa miċħud.

(2) 2nine Ltd hija kkundannata kemm għall-ispejjeż tagħha, kif ukoll għal dawk sostnuti mill-Uffiċċju għall-Armonizzazzjoni fis-Suq Intern (Trade marks u Disinni) (UASI).

(1) ĠU C 272, 25.10.2008.
(3)

L-UASI għandu jbati l-ispejjeż tiegħu kif ukoll dawk sostnuti minn Beifa Group Co. Ltd. Schwan-Stabilo Schwanhaüβer & Co. KG għandha tbati l-ispejjeż tagħha.
MT Il-Ġurnal Uffiċjali tal-Unjoni Ewropea C 148/28

Sentenza tal-Qorti Ġenerali tal-21 ta’ April 2010 — Peek & Cloppenburg u van Graaf vs UASI — Queen Sirikit Institute of Sericulture (Thai Silk)

(Kawża T-361/08) (1)

(“Trade mark Komunitarja - Proċedimenti ta’ oppożizzjoni - Applikazzjoni għat-trade mark Komunitarja figurattiva Thai Silk - Trade mark nazzjonali figurattiva preċedenti li tirrapreżenta għasfur - Ammissibbiltà tar-rikors - Raġuni relattiva għal rifjut - Probabbiltà ta’ konfużjoni - Artikolu 8(1)(b) tar-Regolament (KE) Nru 40/94 (li sar l-Artikolu 8(1)(b) tar-Regolament (KE) Nru 207/2009)”)

2010/C 148/50

Lingwa tal-kawża: il-Ġermaniż

Partijiet

Rikorrenti: Peek & Cloppenburg (Hamburg, il-Ġermanja); u van Graaf GmbH & Co. KG (Vjenna, l-Awstrija) (rappreżentanti: V. von Bomhard, A. Renck, T. Dolde u J. Pause, avukati)

Konvenut: L-Uffiċċju għall-Armonizzazzjoni fis-Suq Intern (Trade marks u Disinni) (UASI) (rappreżentant: S. Schäffner, aġent)

Partijiet oħra fil-proċedimenti quddiem il-Bord tal-Appell tal-UASI, intervenjenti quddiem il-Qorti Ġenerali: The Queen Sirikit Institute of Sericulture, Office of the Permanent Secretary, Ministry of Agriculture and Cooperatives, Thailand (it-Tajlandja) (Bangkok, it-Tajlandja), ammessi jissostitwixxu l-Office of the Permanent Secretary, The Prime Minister’s Office, Thailand (it-Tajlandja) (rappreżentant: A. Kockläuner, avukat)

Suġġett

Rikors ippreżentat kontra d-deċiżjoni tar-Raba’ Bord tal-Appell tal-UASI, tal-10 ta’ Ġunju 2008 (Każ R 1677/2007-4), dwar proċedimenti ta’ oppożizzjoni bejn Peek & Cloppenburg u l-Office of the Permanent Secretary, The Prime Minister’s Office, Thailand.

Dispożittiv

(1) Ir-rikors huwa miċħud.

(2) Peek & Cloppenburg kif ukoll van Graaf GmbH & Co. KG huma kkundannati għall-ispejjeż.

(1) ĠU C 301, 22.11.2008
MT Il-Ġurnal Uffiċjali tal-Unjoni Ewropea C 301/26

Sentenza tal-Qorti Ġenerali tat-13 ta’ Settembru 2010 — Schniga vs CPVO — Elaris u Brookfield New Zealand (Gala Schnitzer)

(Kawża T-135/08) (1)

(Varjetajiet ta’ pjanti - Applikazzjoni għal drittijiet Komunitarji fir-rigward tal-varjetà ta’ tuffieħa Gala Schnitzer - Eżami tekniku - Setgħa diskrezzjonali tas-CPVO - Oġġezzjonijiet - Artikolu 55(4) tar-Regolament (KE) Nru 2100/94)

2010/C 301/42

Lingwa tal-kawża: l-Ingliż

Partijiet

Rikorrenti: Schniga GmbH (Bolzano, l-Italja) (rappreżentanti: G. Würtenberger, u R. Kunze, avukati)

Konvenut: L-Uffiċċju Komunitarju ta’ Varjetajiet tal-Pjanti (CPVO) (rappreżentanti: B. Kiewiet u M. Ekvad, aġenti)

Partijiet oħra fil-proċedimenti quddiem il-Bord tal-Appell tas-CPVO, intervenjenti quddiem il-Qorti Ġenerali: Elaris SNC (Angers, Franza); Brookfield New Zealand Ltd (Havelock North, New Zealand) (rappreżentant: M. Eller, avukat)

Suġġett

Rikors ippreżentat kontra d-deċiżjoni tal-Bord tal-Appell tas-CPVO tal-21 ta’ Novembru 2007 (Każijiet A 003/2007 u A 004/2007), li tirrigwarda l-għoti ta’ dritt Komunitarju ta’ varjetajiet ta’ pjanti għall-varjetà ta’ pjanta Gala Schnitzer.

Dispożittiv

(1) Id-deċiżjoni tal-Bord tal-Appell tal-Uffiċċju Komunitarju ta’ Varjetajiet tal-Pjanti (CPVO) tal-21 ta’ Novembru 2007 (Każijiet A 003/2007 u A 004/2007) hija annullata.

(2) Is-CPVO huwa kkundannat għall-ispejjeż tiegħu kif ukoll għal dawk sostnuti minn Schniga GmbH.

(3) Elaris SNC u Brookfield New Zealand Ltd huma kkundanati għall-ispejjeż tagħhom.

(1) ĠU C 142, 7.6.2008.
C 288/33

Sentenza tal-Qorti Ġenerali tad-9 ta’ Settembru 2010 — Now Pharm AG vs Il-Kummissjoni

(Kawża T-74/08) (1)

(Prodotti mediċinali għall-użu mill-bniedem - Proċedura ta’ denominazzjoni tal-prodotti mediċinali orfni - Applikazzjoni għal denominazzjoni tal-prodott mediċinali ‘Estratt likwidu speċjali ta’ Chelidonii radix’ (‘Ukrain’) bħala prodott mediċinali orfni - Deċiżjoni tal-Kummissjoni li tiċħad id-denominazzjoni bħala prodott mediċinali orfni)

(2010/C 288/63)

Lingwa tal-kawża: il-Ġermaniż

Partijiet

Rikorrenti: Now Pharm AG (Lussemburgu, il-Lussemburgu) (rappreżentanti: inizjalment C. Kaletta u I.-J. Tegebauer, sussegwentement C. Kaletta, avukati)

Konvenuta: Il-Kummissjoni Ewropea (rappreżentanti: B. Schima u M. Šimerdová, aġenti)

Suġġett

Talba għall-annullament tad-Deċiżjoni tal-Kummissjoni C(2007) 6132, tal-4 ta’ Diċembru 2007, dwar iċ-ċaħda tad-denominazzjoni tal-prodott mediċinali “Estratt likwidu speċjali ta’ Chelidonii radix” bħala prodott mediċinali orfni, skont ir-Regolament (KE) Nru 141/2000, tal-Parlament Ewropew u tal-Kunsill, tas-16 ta’ Diċembru 1999, dwar il-prodotti mediċinali orfni (ĠU Edizzjoni Speċjali bil-Malti, Kapitolu 15, Vol. 5, p. 21)

Dispożittiv

(1) Ir-rikors huwa miċħud.

(2) Now Pharm AG hija kkundannata għall-ispejjeż.

(1) ĠU C 92, 12.4.2008.
(2)

It-talbiet ta’ Hoo Hing Holdings Ltd intiżi għall-annullament parzjali u għall-bidla tad-deċiżjoni tal-Ewwel Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni) (UASI), tas-7 ta’ Mejju 2008 (Każ R 889/2007-1), dwar proċedimenti għal dikjarazzjoni ta’ invalidità bejn Hoo Hing Holdings Ltd u Tresplain Investments Ltd, huma miċħuda.
(2)

Team Relocations NV, Amertranseuro International Holdings Ltd, Trans Euro Ltd u Team Relocations Ltd huma kkundannati għall-ispejjeż
MT Il-Ġurnal Uffiċjali tal-Unjoni Ewropea C 211/23

Sentenza tal-Qorti Ġenerali tas-7 ta’ Ġunju 2011 — Psytech International vs UASI — Institute for Personality & Ability Testing (16PF)

(Kawża T-507/08) (1)

(Trade mark Komunitarja - Proċedimenti għal dikjarazzjoni ta’ invalidità - Trade mark Komunitarja verbali 16PF - Raġunijiet assoluti għal rifjut - Karattru distintiv - Nuqqas ta’ karattru distintiv - Nuqqas ta’ sinjali li saru komuni - Nuqqas ta’ mala fide - Artikoli 7(1)(b) sa (d) u 51(1)(b) tar-Regolament (KE) Nru 40/94 (li saru l-Artikoli 7(1)(b) sa (d) u 52(1)(b) tar-Regolament (KE) Nru 207/2009))

2011/C 211/50

Lingwa tal-kawża: l-Ingliż

Partijiet

Rikorrenti: Psytech International Ltd (Pulloxhill, ir-Renju Unit) (rappreżentanti: N. Phillips, solicitor, N. Saunders, barrister)

Konvenut: L-Uffiċċju għall-Armonizzazzjoni fis-Suq Intern (Trade marks u Disinni) (rappreżentant: A. Folliard-Monguiral, aġent)

Parti oħra fil-proċedimenti quddiem il-Bord tal-Appell tal-UASI, intervenjenti quddiem il-Qorti Ġenerali: Institute for Personality & Ability Testing, Inc. (Champaign, l-Istati Uniti) (rappreżentanti: G. Hobbs, QC, u A. Chaudri, solicitor)

Suġġett

Rikors ippreżentat kontra d-deċiżjoni tat-Tieni Bord tal-Appell tal-UASI, tat-23 ta’ Lulju 2008 (Każ R 1012/2007-2), dwar proċedimenti għal dikjarazzjoni ta’ invalidità bejn Psytech International Ltd u l-Institute for Personality & Ability Testing, Inc.

Dispożittiv

(1) Ir-rikors huwa miċħud.

(2) Psytech International Ltd hija kkundannata għall-ispejjeż.

(1) ĠU C 19, 24.01.2009.
MT Il-Ġurnal Uffiċjali tal-Unjoni Ewropea C 204/20

Sentenza tal-Qorti Ġenerali tal-24 ta’ Mejju 2011 — Batchelor vs Il-Kummissjoni

(Kawża T-250/08) (1)

(Aċċess għal dokumenti - Regolament (KE) Nru 1049/2001 - Dokumenti skambjati fil-kuntest tal-evalwazzjoni tal-kompatibbiltà mad-dritt Komunitarju ta’ miżuri meħuda fil-qasam ta’ attivitajiet ta’ xandir televiżiv - Rifjut ta’ aċċess - Eċċezzjoni dwar il-protezzjoni tal-proċess tat-teħid ta’ deċiżjonijiet - Eċċezzjoni dwar il-protezzjoni tal-iskop ta’ spezzjonijiet, investigazzjoni u verifiki)

2011/C 204/35

Lingwa tal-kawża: l-Ingliż

Partijiet

Rikorrent: Edward William Batchelor (Brussell, il-Belġju) (rappreżentanti: inizjalment F. Young, solicitor, A. Barav, barrister, u D. Reymond, avukat, sussegwentement A. Barav, D. Reymond u F. Carlin, barrister)

Konvenuta: Il-Kummissjoni Ewropea (rappreżentanti: inizjalment C. Docksey, C. O’Reilly u P. Costa de Oliveira, aġenti, sussegwentement C. O’Reilly u P. Costa de Oliveira)

Parti intervenjenti insostenn tar-rikorrenti: Ir-Renju tad-Danimarka (rappreżentanti: B. Weis Fogh u S. Juul Jørgensen, aġenti)

Parti intervenjenti insostenn tal-konvenuta: Ir-Renju Unit tal-Gran Brittanja u l-Irlanda ta’ Fuq (rappreżentanti: inizjalment S. Behzadi-Spencer, L. Seeboruth u I. Rao, aġenti, sussegwentement I. Rao, assistit minn G. Facenna u T. de la Mare, barristers)

Suġġett

Minn naħa, talba għall-annullament tad-deċiżjoni tas-Segretarjat Ġenerali tal-Kummissjoni tas-16 ta’ Mejju 2008, li tirrifjuta l-aċċess għal ċerti dokumenti skambjati fil-kuntest tal-evalwazzjoni tal-kompatibbiltà mad-dritt Komunitarju tal-miżuri meħuda mir-Renju Unit tal-Gran Brittanja u l-Irlanda ta’ Fuq fuq il-bażi tal-Artikolu 3a tad-Direttiva tal-Kunsill 89/552/KEE, tat-3 ta’ Ottubru 1989, dwar il-koordinazzjoni ta’ ċerti dispożizzjonjiet stabbiliti bil-liġi, b’regolament jew b’azzjoni amministrattiva fi Stati Membri dwar it-twettiq ta’ attivitajiet ta’ xandir bit-televiżjoni (ĠU Edizzjoni Speċjali bil-Malti, Kapitolu 6, Vol. 1, p. 224), u, min-naħa l-oħra, talba għall-annullament tad-deċiżjoni impliċita li tiċħad l-istess talba meqjusa bħala li ġiet adottata fid-9 ta’ April 2008.

Dispożittiv

(1) Ir-rikors kontra d-deċiżjoni impliċita ta’ ċaħda meqjusa bħala li ġiet adottata fid-9 ta’ April 2008 huwa miċħud bħala inammissibbli.

(2) Id-deċiżjoni tas-Segretarjat Ġenerali tal-Kummissjoni Ewropea tas-16 ta’ Marzu 2008 hija annullata, ħlief sa fejn hija tikkonċerna d-data inkluża fl-ewwel żewġ annessi tal-ittra tad-19 ta’ Frar 2007, li fir-rigward tagħhom l-eċċezzjoni prevista fl-ewwel inċiż tal-Artikolu 4(2) tar-Regolament Nru 1049/2001 ġiet invokata.

(3) Il-Kummissjoni għandha tbati, minbarra l-ispejjeż tagħha, l-ispejjeż sostnuti minn Edward William Batchelor.

(4) Ir-Renju Unit tal-Gran Brittanja u l-Irlanda ta’ Fuq għandu jbati, minbarra l-ispejjeż tiegħu, l-ispejjeż sostnuti minn E. W. Batchelor minħabba l-intervent tiegħu.

(5) Ir-Renju tad-Danimarka għandu jbati l-ispejjeż tiegħu.

(1) ĠU C 209, 15.08.2008.
MT Il-Ġurnal Uffiċjali tal-Unjoni Ewropea C 186/19

Sentenza tal-Qorti Ġenerali tat-12 ta’ Mejju 2011 — Région Nord-Pas-de-Calais u Communauté d’agglomération du Douaisis vs Il-Kummissjoni

(Kawżi magħquda T-267/08 u T-279/08) (1)

(Għajnuna mill-Istat - Manifattura ta’ materjal tal-ferroviji - Ħlasijiet bil-quddiem rimborsabbli - Deċiżjoni li tiddikjara l-għajnuna inkompatibbli mas-suq komuni u li tordna l-irkupru tagħha - Aġġustament tat-talbiet - Drittijiet tad-difiża - Obbligu ta’ motivazzjoni - Riżorsi tal-Istat - Imputabbiltà lill-Istat - Kriterju tal-investitur privat - Impriża fid-diffikultà)

2011/C 186/34

Lingwa tal-kawża: il-Franċiż

Partijiet

Rikorrenti: Région Nord-Pas-de-Calais (Franza) (rappreżentanti: M. Cliquennois u F. Cavedon, avukati) (Kawża T-267/08); u Communauté d’agglomération du Douaisis (Franza) (rappreżentanti: M.Y. Benjamin u D. Rombi, avukati) (Kawża T-279/08)

Konvenuta: Il-Kummissjoni Ewropea (rappreżentanti: C. Giolito u B. Stromsky, aġenti)

Suġġett

Inizjalment, talba għall-annullament tad-Deċiżjoni tal-Kummissjoni C(2008) 1089 finali, tat-2 ta’ April 2008, dwar l-għajnuna mill-Istat C 38/2007 (ex NN 45/2007) implimentata minn Franza favur Arbel Fauvet Rail SA, sussegwentement, talba għall-annullament tad-Deċiżjoni tal-Kummissjoni C(2010) 4112 finali, tat-23 ta’ Ġunju 2010, dwar l-għajnuna mill-Istat C 38/2007 (ex NN 45/2007) implementata minn Franza favur Arbel Fauvet Rail.

Dispożittiv

(1) Ma għadx hemm lok li tingħata deċiżjoni dwar it-talbiet għall-annullament tad-Deċiżjoni tal-Kummissjoni C(2008) 1089 finali, tat-2 ta’ April 2008, dwar l-għajnuna mill-Istat C 38/2007 (ex NN 45/2007) implimentata minn Franza favur Arbel Fauvet Rail SA.

(2) Ir-rikorsi huma miċħuda.

(3) Il-Kummissjoni Ewropea hija kkundannata għall-ispejjeż, minbarra dawk sostnuti mir-région Nord-Pas-de-Calais u mill-communauté d’agglomération du Douaisis wara l-komunikazzjoni, lil dawn tal-aħħar, tad-Deċiżjoni tal-Kummissjoni C(2010) 4112 finali, tat-23 ta’ Ġunju 2010, dwar l-għajnuna mill-Istat C 38/2007 (ex NN 45/2007) implementata minn Franza favur Arbel Fauvet Rail, li rtirat id-Deċiżjoni C(2008) 1089 finali.

(1) ĠU C 247, 27.09.2008.
MT Il-Ġurnal Uffiċjali tal-Unjoni Ewropea C 319/13

Sentenza tal-Qorti Ġenerali tat-23 ta’ Settembru 2011 — Vion vs UASI (PASSION FOR BETTER FOOD)

(Kawża T-251/08) (1)

(Trade mark Komunitarja - Talba għal trade mark Komunitarja verbali PASSION FOR BETTER FOOD - Raġuni assoluta għal rifjut - Nuqqas ta’ karattru distintiv - Artikolu 7(1)(b) tar-Regolament (KE) Nru 40/94 (li sar l-Artikolu 7(1)(b) tar-Regolament (KE) Nru 207/2009))

2011/C 319/23

Lingwa tal-kawża: il-Ġermaniż

Partijiet

Rikorrenti: Vion NV (Best, il-Pajjiżi l-Baxxi) (rappreżentant: A. Klinger, avukat)

Konvenut: L-Uffiċċju għall-Armonizzazzjoni fis-Suq Intern (Trade marks u Disinni) (rappreżentanti: inizjalment M. Kicia, sussegwentement R. Manea, aġenti)

Suġġett

Rikors ippreżentat kontra d-deċiżjoni tar-Raba’ Bord tal-Appell tal-UASI, tal-25 ta’ April 2008 (Każ R 562/2007-4), li jikkonċerna r-reġistrazzjoni tas-sinjal verbali PASSION FOR BETTER FOOD bħala trade mark Komunitarja.

Dispożittiv

(1) Ir-rikors huwa miċħud.

(2) Vion NV hija kkundannata għall-ispejjeż.

(1) ĠU C 223, 30.08.2008.
MT Il-Ġurnal Uffiċjali tal-Unjoni Ewropea C 319/14

Sentenza tal-Qorti Ġenerali tat-23 ta’ Settembru 2011 — NEC Display Solutions Europe vs UASI — C More Entertainment (see more)

(Kawża T-501/08) (1)

(Trade mark Komunitarja - Proċedimenti ta’ oppożizzjoni - Applikazzjoni għat-trade mark Komunitarja figurattiva see more - Trade marks nazzjonali verbali preċedenti CMORE - Raġuni relattiva għal rifjut - Probabbiltà ta’ konfużjoni - Artikolu 8(1)(b) tar-Regolament (KE) Nru 40/94 (li sar l-Artikolu 8(1)(b) tar-Regolament (KE) Nru 207/2009))

2011/C 319/26

Lingwa tal-kawża: l-Ingliż

Partijiet

Rikorrenti: NEC Display Solutions Europe GmbH (München, il-Ġermanja) (rappreżentant: P. Munzinger, avukat)

Konvenut: L-Uffiċċju għall-Armonizzazzjoni fis-Suq Intern (Trade marks u Disinni) (rappreżentant: W. Verburg, aġent)

Parti oħra fil-proċedimenti quddiem il-Bord tal-Appell tal-UASI, intervenjenti quddiem il-Qorti Ġenerali: C More Entertainment AB (Stokkolma, l-Isvezja) (rappreżentant: R. Almaraz Palmero, avukat)

Suġġett

Rikors ippreżentat kontra d-deċiżjoni tar-Raba’ Bord tal-Appell tal-UASI, tat-28 ta’ Awwissu 2008 (Każ R 1388/2007-4), dwar proċedimenti ta’ oppożizzjoni bejn C More Entertainment AB u NEC Display Solutions Europe GmbH.

Dispożittiv

(1) Ir-rikors huwa miċħud.

(2) NEC Display Solutions Europe GmbH hija kkundannata għall-ispejjeż.

(1) ĠU C 19, 24.01.2009.